আব্দুল বারেক মিয়া

আব্দুল বারেক মিয়া একজন বাংলাদেশী রাজনীতিবিদ, আইনজীবী ও মুক্তিযুদ্ধের সংগঠক। তিনি তৎকালীন পটুয়াখালী-৭ (বর্তমান পটুয়াখালী-৩) আসনের সংসদ সদস্য ছিলেন। তিনি বৃহত্তর গলাচিপা উপজেলা (গলাচিপা, দশমিনা, রাঙ্গাবালী) আওয়ামী লীগের প্রতিষ্ঠাতা সভাপতি।

১৯৭০ সালের নির্বাচনেও নৌকা প্রতীকে জাতীয় পরিষদ সদস্য নির্বাচিত হয়েছিলেন।

 প্রাথমিক জীবন 
আব্দুল বারেক মিয়া পটুয়াখালী জেলার গলাচিপা উপজেলার চিকনিকান্দি ইউনিয়নের কচুয়া গ্রামে জন্মগ্রহণ  করেন। তিনি সংসদ সদস্য নির্বাচিত হওয়ার পূর্বে বৃহত্তর চিকনিকান্দি ইউনিয়ন পরিষদের চেয়ারম্যান নির্বাচিত হয়েছিলেন।

 রাজনৈতিক জীবন 
আব্দুল বারেক মিয়া আইনজীবী ও মুক্তিযুদ্ধের সংগঠক ছিলেন। তিনি তৎকালীন ঝালকাঠি সংগ্রাম পরিষদের উপদেষ্টা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

তিনি বৃহত্তর চিকনিকান্দি ইউনিয়ন পরিষদের চেয়ারম্যান ছিলেন। তিনি ১৯৭০, ১৯৭৩, ১৯৭৯ ও ১৯৮৬ সালের জাতীয় সংসদ নির্বাচনে বাংলাদেশ আওয়ামী মনোনীত প্রার্থী হিসেবে নৌকা প্রতীকে নির্বাচন করেন। ১৯৭০ সালে নির্বাচনে তিনি তৎকালীন পাকিস্তানের এমপিএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৭ আসন থেকে সংসদ সদস্য নির্বাচিত হন। ১৯৮৬ সালের নির্বাচনেও তিনি নৌকা প্রতীক প্রাথমিক ভাবে বিজয়ী ঘোষিত হয়েছিলেন, পরবর্তীতে জেলা নির্বাচন অফিস থেকে আনোয়ার হাওলাদারকে বিজয়ী ঘোষণা করা হয়েছিল। 

 তথ্যসূত্র 

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:গলাচিপা উপজেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ইউনিয়ন পরিষদের চেয়ারম্যান